YMPÄRISTÖMINISTERIÖ
M I L J Ö M I N I S T E R I E T MINISTRY OF THE ENVIRONMENT

Päiväys	Dnro
Datum	Dnr

9.5.2005	YM5/409/2005

Oikeusministeriö
viiteKi 'eenne 11.4.2005 Hänvisning

Asia ESITTELYLUPA Ärende
Ympäristöministeriö pitää tärkeänä, että uutta öljypäästömaksua koskeva lainsäädäntö saataisiin voimaan mandollisimman nopeasti, jotta viranomaisilla olisi entistä tehokkaampi keino puuttua laittomiin öljypäästöihin. Uuden järjestelmän toteutus tapahtuu lisäämällä aluksista aiheutuvan vesien pilaantumisen ehkäisemisestä annettuun lakiin uusi 2a luku sekä muuttamalla sakon täytäntöönpanosta annettua lakia.

Valtioneuvosto on antanut vuonna 2002 Suomen Itämeren suojeluohjelman, jossa todettiin, että tahallisten, laittomien öljypäästöjn vähentämiseksi ryhdytään valmistelemaan hallin-nollisten rangaistusten tai muiden rangaistusseuraamusten käyttöönottoa. Nykyinen hallitus on sitoutunut Itämeren suojeluohjelman toteuttamiseen. Hallituksen iltakoulussa 18.6. 2003 on todettu, että laittomiin öljypäästöihin syyllistyneille aluksille tulisi voida määrätä hallinnollinen seuraamus.

Oikeusministeriön asettama työryhmä antoi asiassa mietinnön vuonna 2004, ja oikeusministeriön johdolla virkamiestyönä valmisteltu hallituksen esitys perustuu siihen. Ympäristöministeriö on osallistunut asian valmisteluun sekä työryhmässä että hallituksen esityksen viimeistelyvaiheessa. Ympäristöministeriöllä ei ole huomauttamista hallituksen esityksen sisältöön.

Edellä esitetyn perusteella ympäristöministeriö myöntää oikeusministeriölle valtioneuvoston ohjesäännön 32 §:ssä tarkoitetun esittelyluvan.

Kansliapäällikkö	Sirkka Hautojärvi

Hallitusneuvos	Ulla Kaarikivi-Laine
•	PL 35, 00023 VALTIONEUVOSTO • Puh. (09) 160 07 • Faksi (09) 160 39545 • s-posti kirlaamo.ym@ymparisto.f • www.ymparisto.fi
•	PB 35, FIN-00023 STATSRÅDET, FINLAND • Tfn +358 0(9) I60 07 • Fax +358 0(9) 160 39545 • e-post kirjaamo.ym@ymparisto.fi • www.ymparisco.fi